input: ΑΠΌΦΑΣΗ ΤΟΥ ΣΥΜΒΟΥΛΊΟΥ
  της 8ης Ιουλίου 2014
  σχετικά με τη διαγραφή του ονόματος ενός αναπληρωτή δικαστή του Δικαστηρίου Δημόσιας Διοίκησης της Ευρωπαϊκής Ένωσης από τον κατάλογο ο οποίος καταρτίστηκε δυνάμει της απόφασης 2013/181/ΕΕ
  (2014/444/ΕΕ, Ευρατόμ)
  ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
  Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 257,
  Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α παράγραφος 1,
  Έχοντας υπόψη το πρωτόκολλο περί του Οργανισμού του Δικαστηρίου της Ευρωπαϊκής Ένωσης, και ιδίως το άρθρο 62γ δεύτερο εδάφιο,
  Έχοντας υπόψη τον κανονισμό (ΕΕ, Ευρατόμ) αριθ. 979/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για τους αναπληρωτές δικαστές του Δικαστηρίου Δημόσιας Διοίκησης της Ευρωπαϊκής Ένωσης (1), και ιδίως το άρθρο 4 πρώτο εδάφιο,
  Εκτιμώντας τα ακόλουθα:
  (1)
  Με επιστολή της 7ης Μαρτίου 2014, ο κ. Χάρης ΤΑΓΑΡΑΣ παραιτήθηκε από τα καθήκοντά του ως αναπληρωτής δικαστής του Δικαστηρίου Δημόσιας Διοίκησης της Ευρωπαϊκής Ένωσης.
  (2)
  Ο κανονισμός (ΕΕ, Ευρατόμ) αριθ. 979/2012 προβλέπει ότι το όνομα ενός αναπληρωτή δικαστή διαγράφεται από τον κατάλογο των αναπληρωτών δικαστών σε περίπτωση παραίτησης.
  (3)
  Επομένως, είναι σκόπιμο να εκδοθεί απόφαση σχετικά με τη διαγραφή του ονόματος του κ. Χάρη ΤΑΓΑΡΑ από τον κατάλογο των αναπληρωτών δικαστών του Δικαστηρίου Δημόσιας Διοίκησης της Ευρωπαϊκής Ένωσης ο οποίος καταρτίστηκε δυνάμει της απόφασης 2013/181/ΕΕ του Συμβουλίου (2),
  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
  Άρθρο 1
  Το όνομα του κ. Χάρη ΤΑΓΑΡΑ, πρώην δικαστή του Δικαστηρίου Δημόσιας Διοίκησης, διαγράφεται από τον κατάλογο των αναπληρωτών δικαστών του Δικαστηρίου Δημόσιας Διοίκησης ο οποίος καταρτίστηκε δυνάμει του άρθρου 1 της απόφασης 2013/181/ΕΕ.
  Άρθρο 2
  Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
  Βρυξέλλες, 8 Ιουλίου 2014.